**EGYESÜLÉSI SZERZŐDÉS TERVEZETE**

amely létrejött egyrészről a(z)

**……….. Hegyközség** (székhelye: ………; nyilvántartási száma: ……………..),

másrészről a(z)

**……….. Hegyközség** (székhelye: ………; nyilvántartási száma: ……………..),

- a továbbiakban együtt Felek – között.

**A szerződés tárgya**

1. Felek – közgyűléseik erre vonatkozó határozatai szerint – elhatározták, hogy a … Hegyközség jogutódlással megszűnik, akként, hogy beolvad a … Hegyközségbe. A két nevezett Hegyközség az előbbiek értelmében egyesül.

2. Felek a hegyközségekről szóló 2012. évi CCXIX. törvény (Hktv.), az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Ectv.), valamint a Polgári Törvénykönyvről szóló 2013. évi V. törvény (Ptk.) előírásai szerint – az egyesülési terv részeként – közgyűléseik határozataival elfogadták jelen szerződés tervezetét és a beolvadással kapcsolatos vagyonmérleg-tervezeteket.

3. Felek megállapodása értelmében a beolvadás eredményeként a … Hegyközség mint jogi személy, megszűnik, míg az átvevő hegyközség és az egyesülést követően jogutód jogi személy:

neve: **… Hegyközség**

székhelye: ………

4. Az egyesülés módja: beolvadás.

**A Felek jogai és kötelezettségei**

5. Felek megállapodnak, hogy mindazon vagyonelemeket (pénzösszegeket, eszközöket, vagyoni értékű jogokat, egyéb elemeket), melyek a beolvadási eljárásban készített, a jogutódlással megszűnő … Hegyközség közgyűlése által elfogadott vagyonmérleg szerint a megszűnő hegyközség tulajdonát képezik, az átvevő – és jogutód – … Hegyközség rendelkezésére bocsátják, azok a beolvadás időpontjában az átvevő hegyközség tulajdonába kerülnek.

6. Az egyes szerződő Felek megszűnése időpontjában bármely fél előtt folyamatban lévő ügyek tekintetében – ide értve különösen a rendtartási ügyeket – a … Hegyközség minősül jogutódnak.

7. Felek megállapodnak, hogy az egyesült Hegyközségek első közös közgyűlését közösen készítik elő és bonyolítják le. Ennek keretében minden segítséget megadnak mind egymásnak, mind az egyesült hegyközség leendő tagjai részére.

8. Felek közgyűléseinek vonatkozó határozata értelmében a beolvadáshoz fűződő joghatások ……… napjával állnak be, mely egyúttal a … Hegyközség megszűnésének napja is

9. A beolvadással a … Hegyközség teljes körű jogutódjává a … Hegyközség válik. A megszűnő … hegyközséget terhelő kötelezettségek és őt megillető jogok összessége a … Hegyközséget terheli és illeti.

10. A … Hegyközség – a beolvadásra tekintettel elfogadott – alapszabályának tervezete jelen szerződés mellékletét képezi.

**Általános kötelezettségek**

11. Felek a szerződés teljesítése során jóhiszeműen, kölcsönösen együttműködve, egymás érdekeit képviselve, megvédve, egymást minden lényeges körülményről tájékoztatva kötelesek eljárni.

12. Felek kötelezettséget vállalnak, hogy jelen szerződéssel összefüggésben tudomásukra jutott üzemi-üzleti- és banktitkot – különös tekintettel a hegyközségekről szóló 2012. évi CCXIX. törvény alapján kezelt adatokra –, megőrzik, az együttműködés alatt előttük ismertté vált adatokról, tényekről illetéktelen szerveknek vagy személyeknek semmiféle tájékoztatást, információt nem adnak.

13. A Felek szabályszerű írásbeli közlésnek tekintik a faxon vagy elektronikus úton elküldött írásbeli üzeneteket is. Kétség esetén mind levél, mind fax, mind elektronikus úton küldött üzenet esetében a küldő felet terheli annak a bizonyítása, hogy a másik fél ténylegesen megkapta az üzenetet. A későbbi viták elkerülése érdekében a Felek megállapodnak abban, hogy:

1. a lényeges nyilatkozatokat a fax, elektronikus út helyett vagy mellett ajánlott vagy ajánlott/tértivevényes levéllel küldik egymásnak vagy
2. a küldő fél az elküldött fax, elektronikus úton küldött üzenet átvételéről visszaigazolást kérhet, melynek a másik fél köteles az üzenet átvételét követően haladéktalanul eleget tenni.

14. Amennyiben az írásbeli közlést valamely fél postai ajánlott levélként küldi a másik fél részére, az írásbeli közlés a postára adás napjától számított 5. munkanapon átvettnek minősül. Az írásbeli közlésben foglaltak hatályosságát nem érinti, ha az írásbeli közlést tartalmazó levél visszaküldésre kerül az azt feladó félnek, kivéve, ha a címzés elégtelen volt. Az értesítési cím a felek mindenkori, a bírósági nyilvántartásban szereplő hatályos székhelyének a címe.

**Felmondás**

15. Jelen szerződés felmondásának jogát Felek közös megegyezéssel kizárják.

**Záró rendelkezések**

16. Egyik fél sem jogosult jelen szerződésből származó bármely jogát vagy kötelezettségét, a többi fél előzetes írásos hozzájárulása nélkül átruházni.

17. Jelen szerződésben nem szabályozott kérdésekben a Hktv., valamint a vonatkozó magyar jogszabályok rendelkezései irányadóak.

18. Jelen egyesülési szerződést az annak tervezetét elfogadó közgyűlések felhatalmazása alapján az egyesülésben részt vevő hegyközségek elnökei – mint vezető tisztségviselői – írják alá.

Kelt: …………….

**………….. Hegyközség …………… Hegyközség**